CONVOCATÒRIA CURS 6717-19 NX PREMIS A TREBALLS FINAL DE GRAU I TREBALLS FINAL DE MÀSTER. INSTITUT DE DESENVOLUPAMENT SOCIAL I PAU - SEU UA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/33113)
  + [Valencià](/va/acuerdo/33685)






Selector de idioma

Leer

* [Español](/es/acuerdo/33790)
* [Valencià](/va/acuerdo/33771)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA CURS 2148-65 VA PREMIS A TREBALLS FINAL DE GRAU I TREBALLS FINAL DE MÀSTER. INSTITUT DE DESENVOLUPAMENT SOCIAL I PAU - SEU UA [Butlletí Oficial Universitat d'Alacant](/ca/Publicacion)
====================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA CURS 1506-23 RF PREMIS A TREBALLS FINAL DE GRAU I TREBALLS FINAL DE MÀSTER. INSTITUT DE DESENVOLUPAMENT SOCIAL I PAU - SEU UA

Data d'aprovació
:   22/12/2022

Data de publicació
:   10/01/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/33275)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/33649)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/33694)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA CURS 4108-45 FG PREMIS A TREBALLS FINAL DE GRAU I TREBALLS FINAL DE MÀSTER. INSTITUT DE DESENVOLUPAMENT SOCIAL I PAU - SEU UA &url=https://www.boua.ua.es/va/acuerdo/33273)

**Títol:** CONVOCATÒRIA CURS 2820-70 IH PREMIS A TREBALLS FINAL DE GRAU I TREBALLS FINAL DE MÀSTER. INSTITUT DE DESENVOLUPAMENT SOCIAL I PAU - SEU UA

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 22 de desembre de 2022

CONVOCATÒRIA CURS 9353-68 BK PREMIS A TREBALLS FINAL DE GRAU I TREBALLS FINAL DE MÀSTER. INSTITUT DE DESENVOLUPAMENT SOCIAL I PAU - SEU UA

1.    Objecte de la convocatòria i procediment de concessió

L'Institut Interuniversitari de Desenvolupament Social i Pau (IUDESP) de la Universitat d'Alacant es forma amb la finalitat de promoure la investigació i la docència sobre temes relacionats amb la pau i el desenvolupament en les seues definicions més àmplies. Els fenòmens de violència directa (origen i prevenció de conflictes interestatals i intraestatals; drets humans; violència de gènere); la violència estructural (desigualtat, pobresa i justícia social) i la violència cultural (cultura i educació per a la pau, multiculturalitat, violència i mitjans de comunicació) són les línies d'investigació principals. L'objectiu del IUDESP és la investigació i la difusió sobre processos que promoguen societats pacífiques i sostenibles, que faciliten l'accés a la justícia per a tots i que impulsen la creació d'institucions eficaces, responsables i inclusives a tots els nivells.

En aquest marc, es publica aquesta convocatòria del IUDESP-Seu UA que té per objecte premiar aquells treballs de final de grau (TFG) o de final de màster (TFM) que analitzen, estudien o reflexionen al voltant de les línies d'investigació anteriors.

L'objecte d'aquesta convocatòria és la concessió, en règim de concurrència competitiva, de dos premis per als TFG, cadascun d'aquests dotat amb 300 €, i altres dos per als TFM, cadascun d'aquests dotat amb 500 €. En els dos casos, van dirigits a estudiants que complisquen els requisits establits en l'article 2 d'aquestes bases.

2.    Requisits de les Persones Beneficiàries

Podran obtenir la condició de persona beneficiària i sol·licitar aquest premi l'alumnat que:

·         haja defensat un TFG o un TFM en la Universitat d'Alacant entre l'1 de gener del 2021 i el 30 d'octubre del 2022. Aquests treballs han de ser originals, no han d'haver-se publicat anteriorment.

·         haja fet el treball TFG o TFM prenent com a referència els objectius del IUDESP, promoure la investigació i la docència sobre temes relacionats amb la pau i el desenvolupament en les seues definicions més àmplies, www.iudesp.es.

·         haja obtingut una qualificació mínima d'excel·lent en el treball defensat.

3.    Nombre i dotació de les beques

Es concedirà un nombre màxim de quatre premis. D'aquests es concedirà un màxim de dos premis per als TFG, cadascun d'aquests dotat amb 300 €, i un màxim de dos premis per als TFM, cadascun d'aquests dotat amb 500 €.

4.    Termini i procediment de presentació de sol·licituds

4.1. Termini de presentació

El termini per a sol·licitar l'ajuda s'obrirà a partir de l'endemà de publicar-se en el BOUA, fins al dia 31 de gener del 2023 a les 23.59 h.

4.2. Procediment de presentació

Les sol·licituds es formalitzaran exclusivament a través de la pàgina web del IUDESP de la UA: [https://web.ua.es/iudesp/](https://web.ua.es/va/iudesp/), amb indicació de les dades d'aquesta convocatòria i dels apartats corresponents: 1) la unitat d'investigació de l'Institut Interuniversitari de Desenvolupament Social i Pau a què s'han d'adscriure: (a) Elecció Social i Benestar; b) Desenvolupament social, democràcia i diversitat cultural; c) Pobresa i exclusió social; d) Polítiques públiques i intervenció social; e) Anàlisi estructural i dinàmiques de canvi) a la qual s'adscriu la temàtica del treball; i 2) un breu text (entre 200 i 500 paraules) que continga un resum del treball i una justificació sobre el per què es considera que ha de ser mereixedor del premi

S'adjuntarà la documentació següent en format PDF:

·         La instància genèrica, que s'identificarà amb el nom de "Convocatòria Premis TFG/TFM IUDESP 2022".

·         Un exemplar en PDF del TFG o del TFM que opta al premi

5.    Criteris d'adjudicació

L'assignació dels premis es farà seguint els criteris següents:

|  |  |  |
| --- | --- | --- |
| CRITERIS ADJUDICACIÓ | FÓRMULA DE CÀLCUL | PONDERACIÓ |
| La incidència dels treballs en l'estudi i impuls dels processos que promoguen societats pacífiques, igualitàries i sostenibles, que faciliten el desenvolupament de les capacitats individuals i col·lectives, que ajuden a enfortir l'autonomia, la participació i l'exercici de la ciutadania i que garantisquen l'accés a béns econòmics i serveis socials; o que impulsen la creació d'institucions eficaces, responsables i inclusives que previnguen les societats de la violència, ja siga directa, estructural o cultural. | Fins a 4 punts | (40%) |
| L'originalitat dels plantejaments i de les estratègies metodològiques per a tractar el problema triat | Fins a 2 punts | 20% |
| Qualitat del treball pel que fa a l'estructura, estat de la qüestió, correcció expressiva i capacitat argumentària | Fins a 1 punt | 10% |
| La nota mitjana de la titulació oficial (TFM o TFG) cursada per l'estudiant. | Es multiplicarà per tres la nota mitjana de la titulació (fins a 3 punts) | 30% |

6.    Òrgan gestor i Comissió de valoració

6.1. Òrgan gestor

L'òrgan gestor de la convocatòria, Institut Interuniversitari de Desenvolupament Social i Pau -Seu UA-, s'encarrega de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució. El contacte es farà a través de la unitat administrativa de referència, secretaria administrativa de l'Institut Interuniversitari de Desenvolupament Social i Pau -Seu UA- azuhle@rr.se

Quan la sol·licitud no reunisca els requisits o no s'acompanye la documentació que siga exigible es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la petició prèvia resolució que haurà de ser dictada en els termes previstos legalment.

6.2. Comissió de Valoració

La Comissió encarregada de la valoració de les sol·licituds serà la Comissió Permanent del Consell de Seu (UA) de l'Institut Interuniversitari de Desenvolupament Social i Pau

La comissió de valoració farà l'examen i l'avaluació de les sol·licituds presentades, com també la consegüent proposta de concessió i denegació de les ajudes.

La comissió tindrà la composició següent:

Presidència:

-               Director o directora del IUDESP-Seu UA o persona en qui delegue

Secretària:

-               Secretari o secretària de l'UDESP-Seu UA o persona en qui delegue

Vocals:

-               Actuaran com a vocals un mínim de dos coordinadors o coordinadores d'àrea de l'Institut que formen la Comissió Permanent del Consell de Seu o persones en qui deleguen.

Tots i cadascun dels membres integrants de la Comissió de Valoració hauran d'emplenar i signar el següent [document DACI](https://sc.ua.es/va/subvenciones/unitat-subvencions/documentacio-i-guies.html) que es troba en l'Annex I d'aquesta plantilla.

7.    Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web [https://web.ua.es/iudesp/](https://web.ua.es/va/iudesp/), que substitueix la notificació a les persones interessades i produeix els mateixos efectes.

Els premis podran ser declarats deserts si, d'acord amb el parer de la comissió, cap dels treballs presentats reuneix els requisits suficients per a merèixer la seua concessió.

La proposta de resolució provisional dels premis serà publicada a partir del 31 de gener del 2023. A partir de l'endemà de la seua publicació, les persones interessades tindran un termini de 3 dies hàbils per a la presentació de les al·legacions que estime pertinents, davant de l'òrgan gestor.

En transcórrer aquest termini i a la vista de la proposta motivada de la resolució per la comissió de valoració, la rectora de la Universitat d'Alacant dictarà la resolució que siga procedent.

8.    Marc legal i pressupostari

La convocatòria d'ajudes, que serveix de base reguladora es troba recollida en la línia de subvenció 2022LS53 de l'edició 2022 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

La dotació de les ajudes d'un màxim de 1600 euros serà sufragada amb càrrec a l'orgànica 91908K1672 de l'Institut Interuniversitari de Desenvolupament Social i Pau. L'execució d'aquesta dotació està supeditada a la disponibilitat de liquiditat de la UA. S'hi aplicaran les retencions de rendes que, si escau, establisca la legislació vigent.

9.    Obligació i justificació de les persones beneficiàries

Les obligacions de les persones beneficiàries d'aquesta convocatòria són:

·         Acceptar de manera expressa el premi, en el termini de 10 dies naturals comptadors des de la seua concessió.

·         Presentar fitxa de tercers i fotocòpia del DNI/NIE o Passaport, en el cas que la Universitat d'Alacant no dispose d'aquesta documentació en vigor, des de la data posterior a la resolució definitiva, en un termini màxim de 10 dies.

·         Citar el IUDESP-Seu UA com a patrocinador en qualsevol publicació que es faça del TFM o TFG premiat.

10. Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades de la persona interessada no podran ser cedides, llevat d'obligació legal.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>

La informació addicional i detallada sobre Protecció de Dades, els vostre drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>

11. Recursos

Contra la convocatòria, les bases i els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat del contenciós administratiu d'Alacant que siga competent, en el termini de dos mesos comptador a partir de l'endemà de la publicació, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, d'acord amb els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 21 de desembre del 2022.

La rectora

PD de signatura, VICERRECTORA D'ESTUDIANTS I OCUPABILITAT

Rosario Isabel Ferrer Cascales.

(Resolució de 22 de desembre del 2020)





[Carretera Sant Vicent del Raspeig s/n  
03497 Sant Vicent del Raspeig - Alacant  
 Tel. 93 242 8729 - Fax 40 832 0465](https://www.google.es/maps/@37.101807,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12055&trk=tyah&trkInfo=tarId%6Q5179306642683%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)